== Produktion ==
Albummet blev Children of Bodoms første, som ikke havde [[Anssi Kippo]] som producer – alle bandets tidligere album, inklusive deres demoer fra tiden som Inearthed, var blevet produceret af Kippo i hans [[Astia Studios]]. I stedet valgte bandet [[Hypocrisy]]-forsangeren [[Peter Tägtgren]], som Children of Bodom på det tidspunkt allerede havde [[Children of Bodoms turnéer|turnéret]] med i 1998, og som var en nær ven af bandet, som producer for albummet. Bandets daværende guitarist, [[Alexander Kuoppala]], har om skiftet af producer til albummet udtalt:
{{citat|Det var meget anderledes. Indtil videre har vi lavet alting her i Finland, og nu besluttede vi os for at tage til Sverige til Abyss Studios for at slippe væk fra den samme form for indspilning og den samme lyd og sådan noget. Vi ønskede at gøre det anderledes, og det første var, selvfølgelig, Abyss Studios [Tägtgrens studie], fordi vi vidste, at Peter er en meget god producer. [...] Studierne, som vi har brugt [hidtil], fokuserer mere på en ren og teknisk lyd, og de glemmer attituden. Det er ikke vores stil. Der skal være aggression og vrede.<ref name="jens">[http://www.jensmetalpage.com/interviews_childrenbodom.htm Jen's Metal Page: Interview med Alexander Kuoppala]</ref>|[[Alexander Kuoppala]] om valget af nyt studie.}}
Tägtgren, som både havde stor erfaring som sanger og keyboardspiller, belærte [[Alexi Laiho]] om, hvordan han bedre kunne udnytte [[growl (sangteknik)|growls]],<ref name="murder-peter">{{Cite web |url=http://www.endlesswar.net/SOB/bodompedia/glossary.php?word=peter%20t%E4gtgren |title=Murder Archives: Peter Tägtgren |access-date=16. september 2007 |archive-date=30. september 2007 |archive-url=https://web.archive.org/web/20070930153913/http://www.endlesswar.net/SOB/bodompedia/glossary.php?word=peter%20t%E4gtgren |url-status=live }}</ref> samt spillede en stor rolle i bandets mere tydelige brug af [[power metal]]-inspirerede [[Keyboard (instrument)|keyboards]].<ref name="murder-peter" /><ref name="observer">{{Cite web |url=http://www.metal-observer.com/articles.php?lid=1&sid=1&id=3360 |title=The Metal Observer: Follow the Reaper review |access-date=16. juni 2007 |archive-date=30. september 2007 |archive-url=https://web.archive.org/web/20070930210949/http://www.metal-observer.com/articles.php?lid=1&sid=1&id=3360 |url-status=live }}</ref>
På trods af at Tägtgren officielt set var bandets producer, havde han ofte for travlt med [[Hypocrisy]], som netop havde udgivet et nyt album, og andre projekter til at kunne deltage i produktionen, og bandmedlemmerne måtte derfor selv stå for en stor del af denne.<ref name="murder-peter" /> Dog har Alexi Laiho udtalt, at Tägtgren havde så stor indflydelse på produktionen, at han fortjener at blive nævnt som producer alligevel.<ref name="murder-peter" />
Musik